text: Det koger under bjørneskindshuen
  20 juli 2010 kl. 16.56
  Der er fyret godt op under bjørneskindshuerne hos garderne på Gråsten Slot ved det daglige vagtskifte på Gråsten Slot.
  Temperaturen kan snige sig op på mellem 80 og 100 grader på en varm dag som i dag, da temperaturen i Syd- og Sønderjylland nåede op til 32 grader.
  Vagtskiftet tager en halv time, så det er lige til at overleve. Garderne slipper for de livstruende bjørneskindshuer, når de står vagt ved skilderhusene to timer ad gangen. De kan nøjes med en skråhue.
  
  Mange hede arbejdspladser
  Garderne er ikke ene om at have et varmt arbejde.
  I lysestøberiet i Lakolk sniger temperaturen sig også op til det livstruende. Stearinen er 75 grader varm, så der skal være gang i ventilationen, når solen bager.
  I Rømø Butikscenter sidder Rikke Hougaard-Frederiksen og bager isvafler dagen lang. På en varm dag stiger temperaturen sig hurtigt op på 40 grader ved vaffelovnen.
  I morgen bliver det også en hård dag for gardere, lysestøbere og vaffelbagere.
   
  Ifølge vejrudsigten bliver temperaturen op til 30 grader.
  